Document ID: 31973R1793

Uredba Komisije (EGS) št. 1793/73
z dne 2. julija 1973
o spremembi Uredbe (EGS) št. 315/68 in Uredbe (EGS) št. 537/70 v zvezi z velikostjo nekaterih sort tulipanov
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 234/68 [1] z dne 27. februarja 1968 o skupni ureditvi trga za živo drevje in druge rastline, čebulice, korenike in podobno, rezano cvetje in okrasno listje ter zlasti člena 4 Uredbe,
ob upoštevanju Uredbe sveta (EGS) št. 315/68 [2] z dne 12. marca 1968 o določitvi standardov kakovosti za cvetoče čebulice, korenike in gomolje, kakor je bila nazadnje spremenjena z Uredbo (EGS) št. 538/70 [3], in zlasti člena 2(2) Uredbe,
ker so izkušnje pokazale, da je mogoče s sedanjimi metodami gojenja vzgojiti tulipane dobre kakovosti iz čebulic, ki so manjše od velikosti "dimenzija 11", določene v skupnih standardih kakovosti; ker je zato treba te standarde prilagoditi;
ker so zaradi zgoraj navedenih sprememb postale nepotrebne nekatere določbe Uredbe Komisije (EGS) št. 537/70 [4], ki državam članicam dovoljujejo, da za izvoz cvetočih čebulic, korenik in gomoljev v tretje države sprejmejo ukrepe, ki odstopajo od nekaterih zahtev standardov kakovosti;
ker Upravljalni odbor za živo drevje in druge rastline, čebulice, korenine in podobno ni dal svojega mnenja v roku, ki ga je določil njegov predsednik,
SPREJELA NASLEDNJO UREDBO:
Člen 1
V preglednici iz poglavja III priloge k Uredbi (EGS) št. 315/68 se besedilo, ki se nanaša na "tulipane", vključno do točke "tulipani, botanični", nadomesti z besedilom iz priloge k tej uredbi.
Člen 2
Uredba (EGS) št. 537/70 se spremeni kot sledi:
1. V členu 1(1) se črtajo besede "tulipan, tulipan "Cordell Hull", tulipan "American Flag" tulipan "Montgomery"".
2. V Prilogi se črtajo vpisi, ki se nanašajo na tulipane, tulipan "Cordell Hull", tulipan "American Flag", tulipan "Montgomery".
Člen 3
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. julija 1973

Labels: 7
6